The Avengers (film 2012)

The Avengers (Avengers Assemble e broioù zo) a zo ur film gourharozed stadunanat ma kavet gourharozed. Produet eo bet gant Marvel Studios ha skignet gant Walt Disney Pictures. Diazezet eo ar film war ar c'homics titlet Avengers hag a vez embannet gant Marvel Comics. C'hwec'hvet film Hollved sinema Marvel eo. Sevenet eo bet ar film gant Joss Whedon ha gantañ eo bet skrivet ar senario anezhañ ivez. Er film e c'hoari Robert Downey Jr., Chris Evans, Mark Ruffalo, Chris Hemsworth, Scarlett Johansson, Jeremy Renner, Tom Hiddleston ha Samuel L. Jackson.Er film e tiviz Nick Fury (hag eñ e penn S.H.I.E.L.D.) tuta Iron Man, Hulk, Thor ha Captain America, dezho da stourm ouzh Loki, hag eñ breur Thor, hag a fell dezhañ distrujañ an Douar. 

Stagañ a reas tud Marvel Studios gant raktres The Avengers goude bezañ bet ur yalc'had gant Merrill Lynch e miz Ebrel 2005. Goude berzh ar film Iron Man e miz Mae 2008 e voe kemennet gant tud Marvel e teufe The Avengers er-maez e miz Gouere 2011. E Miz Meurzh 2009 e voe degemeret Scarlett Johansson e-touez aktorien ar film, ha neuze ar film a-benn 2012. E miz Ebrel 2010 e voe degemeret Whedon hag a adskrivas ar senario bet savet gant Zak Penn. E miz Ebrel 2011 e krogas produiñ ar film en Albuquerque, ha goude-se e Cleveland (miz Eost 2011) hag e New York City e miz Gwengolo 2011. Da vare ar post-produiñ e voe lakaet ar film e teir ment. D'an 11 a viz Ebrel 2012 e voe skignet evit ar wech kentañ, en El Capitan Theatre en Hollywood, California.

 Aktorien ha perzhioù 

 Tudenn Aktor(ez) Thor Chris Hemsworth Natasha Romanoff / Black Widow Scarlett Johansson Clint Barton / Hawkeye Jeremy Renner Tony Stark / Iron Man Robert Downey Jr. Steve Rogers / Captain America Chris Evans Nick Fury Samuel L. Jackson Bruce Banner / Hulk Mark Ruffalo Loki Tom Hiddleston Phil Coulson Clark Gregg

 Gwelout ivez 
 Hollved sinema Marvel

Rummad:Filmoù 2012
Rummad:Filmoù saoznek
Rummad:Marvel Comics
Rummad:Filmoù troet e Los Angeles
Rummad:Filmoù troet e New York
Rummad:Filmoù troet e SUA
Rummad:Filmoù a c'hoarvez e New York